Мөхәммәт Мәһдиев: «Шәхси тормышында фаҗига кичермәгән кешедән язучы чыкмый»

	Мөхәммәт абый. Мәһди. Мөхәммәт Мәһдиев. Болар бөтенесе – бер кеше, бер шәхес. Аның вафатыннан соң күпме сулар аккан, күпме җилләр искән – еллар чыгыры әле һаман саен җай гына әйләнә тора... Без барыбыз да Аны сагынабыз. Мөхәммәт абыйның туган ягындагы төлке уйнаган орлар да, торналар төшкән басу-кырлар да сагынадыр аны.	 Аның ташка басылган үлмәс әсәрләре безнең белән калды. Аларны бер дә икеләнмичә «Татар халкы тормышы энциклопедиясе» дип атарга мөмкин. Гасырлар буе чарланган гореф-гадәтләр, татар моңы, телеграф чыбыкларына уралып сызгыручы җил, кырау суккан бәрәңге сабакларының һәм салам эскертләренең баш әйләндергеч исе... Ул боларның һәммәсен җете күзе белән күреп, сизгер җаны белән тоеп, аннары йөрәге аша саркытып, безгә калдырды, безгә бүләк итте. Мең рәхмәт аңа! Җир әйләнә, кеше китә – җыры кала. 
	Рашат НИЗАМИ	
Татарстан яшьләре

	№ --- | 21.10.2016	


